Broj: O-3646-2017

Zagreb, 29. studenog 2017.

Na temelju članka 20. Statuta Hrvatske zaklade za znanost (O-1330-2013) Upravni odbor na svojoj 102. sjednici održanoj 28. studenog 2017. godine donosi

**ODLUKU**

I.

Petra Doležalova, savjetnica za pravne poslove Hrvatske zaklade za znanost, imenuje se službenikom za zaštitu osobnih podataka u Hrvatskoj zakladi za znanost.

II.

Službenik za zaštitu osobnih podataka obavlja sljedeće poslove:

* vodi brigu o zakonitosti obrade osobnih podataka u smislu poštivanja odredbi Zakona o zaštiti osobnih podataka i ostalih propisa kojima se uređuje pitanje obrade osobnih podataka
* vodi brigu o ostvarivanju prava na zaštitu osobnih podataka
* surađuje s Agencijom za zaštitu osobnih podataka u vezi s provedbom nadzora nad obradom osobnih podataka
* obavlja i druge poslove utvrđene odredbama Zakona o zaštiti osobnih podataka i drugih propisa kojima se uređuje pitanje obrade osobnih podataka.

III.

Službenik za zaštitu osobnih podataka dužan je čuvati povjerljivost svih informacija i podataka koje sazna u obavljanju svojih dužnosti. Ova obveza traje i nakon prestanka obavljanja dužnosti službenika za zaštitu osobnih podataka.

IV.

Službeni kontakt podaci službenika za zaštitu osobnih podataka su: e-mail: petra@hrzz.hr, telefon: 01/2356 606.

V.

Ova odluka stupa na snagu danom donošenja, a objavit će se na mrežnim stranicama Hrvatske zaklade za znanost. O imenovanju službenika za zaštitu osobnih podataka izvijestit će se Agencija za zaštitu osobnih podataka u roku od mjesec dana od dana donošenja ove Odluke.

Predsjednik Upravnog odbora

akademik Dario Vretenar